Referat af ordinær generalforsamling
Hvalsø Hundevenner
tirsdag den 24. februar 2026


Dagsorden:
1. Valg af dirigent
2. Valg af referent
3. Fremlæggelse af bestyrelsens beretning
4. Fremlæggelse af regnskab for 2025 til godkendelse
5. Fremlæggelse af budget 2026
6. Indkomne forslag 
a. (Forslag fra bestyrelsen om stigning af kontingent på 100 kr. Samt stigning af holdgebyr på 100 kr.)
7. Fastsættelse af kontingent (Bestyrelsen har stillet forslag under punktet ”Indkomne forslag”)
8. Valg:
a. Valg af kasser:
Ekstern revisor Pernille Rose Lunden (ønsker at fortsætte)

b. Valg af 3 bestyrelsesmedlemmer:
Eva Hansen (modtager genvalg)
Susan Alring (modtager genvalg)
Vagn E. Nielsen (modtager genvalg)

c. Valg af 2 bestyrelsessuppleanter:
Jens Hansen (modtager genvalg)
Inge Kjærsgaard (modtager genvalg)

d. Valg af 1 revisor:
Inge Kjærsgaard (modtager genvalg)

9. Eventuelt




Punkt 1:
Per Alring blev valgt som dirigent. Per takkede for valget.
Der er 22 fremmødte
Punkt 2:
Inge Kjærsgaard blev valgt som referent
Punkt 3:
Bestyrelsens beretning:

 Forårssæsonen startede som den plejer med vores traditionsrige suppeskovtur i februar. Det var dejligt at se at 35 friske medlemmer med hunde mødte op til en dejlig gåtur i det friske vejr. Da der samtidig var arrangeret terrænløb i skoven, var der stort pres på parkeringspladsen, Men det lykkedes alle at få en plads. Undervejs havde vi pit stop med Eva’s dejlige hjemmebagte kage, og turen sluttede med dejlig varm suppe på parkeringspladsen. 

Vi fik i februar ligeledes holdt årets generalforsamling med pæn deltagelse, og her kunne vi samtidig helt fortjent udnævne Helle Palm som nyt æresmedlem i Hvalsø Hundevenner.

VI fik startet forårssæsonen op i marts måned, med fin deltagelse på alle hold. Vi kunne desværre ikke udbyde helt så mange hold som året før, da der var en del instruktører der tog en lille pause. Det betød at især vores Nose Work hold hurtigt var udsolgt, og vi derfor måtte sige nej til en del nye medlemmer.  Instruktørudvalget arbejder konstant på at tiltrække nye instruktører til klubben. Ligesom de opfordrer alle der kunne tænke sig at snuse til hvad det vil sige at være instruktør, at melde sig som `føl`.

Det betød at medlemsantallet i klubben faldt en smule og lød i forårssæsonen på 108 familiemedlemskaber + alle instruktører, bestyrelse mf.
Det har været en travl forårssæson, med træning næsten alle ugens dage. Derudover fik vi også gennemført masser af aktiviteter, som skovture, teoriaftener, Fup & Fidus, julegløgg mv.

Vi har igennem året været en smule udfordret af skolens byggeri, som jo har lagt beslag på en del af vores træningsareal, det skal vi desværre forvente fortsætter her i 2026, men vi glæder os til at de bliver færdig i løbet af efteråret.
Heldigvis har IU tryllet lidt med planlægningen af træningstider på vores arealer, så det er lykkedes at gennemføre træning for alle hold. De mest udfordrede har været agility, men her er det også lykkedes instruktørerne at få bygget nogle gode baner til deres kursister trods lidt pladsmangel.

Vores altid aktive Nose Work Team ved Sara og Hanne samt alle deres hjælpere fik igen i år gennemført masser af officielle og uofficielle konkurrencer både her i Hvalsø, men også rundt omkring på Sjælland. 

Forårsprøverne blev igen afviklet på de enkelte hold, og husk nu, det vigtigste er ikke resultatet, men i stedet at være med, og få en god oplevelse sammen med sin firbenede ven.

Forårssæsonen sluttede med Vores Fup & Fidus arrangement samt efterfølgende hygge med grillpølser i det dejlige sommervejr. 

Sommeren stod nu for døren, men det betyder jo ikke at vi ligger helt stille i klubben.
I Juli måned deltog 90 frivillige fra klubben på Grøn Koncert i Næstved og Valby som opsynsvagter samt i 2 ølboder. Det gav endnu engang et flot overskud til klubben. 

Vores efterårssæsonen kom godt i gang igen i august, men der gik desværre ikke lang tid før der måtte meldes udsolgt på næsten alle hold. Det betød at alle vores hold startede op med masser af nye og gamle medlemmer. 
Det er selvfølgelig altid trist at vi er nødt til at sige nej til mange nye hundeejere, der ønsker at træne deres firbenede ven, men vi har jo desværre kun plads til det antal som vi har instruktører til.

Vores Nose Work Team fortsatte hvor de slap i forårssæsonen, og afviklede 3 stævner mere i efterårssæsonen. Der skal lyde en stor tak til alle vores hjælpere, men ikke mindst til vores flittige arrangører af stævnerne.
Vi har efterfølgende modtaget stor ros fra deltagerne, for de altid hyggelige og gode stævner vi afholder i Hvalsø Hundevenner.  

Efterårssæsonen afsluttende prøver blev endnu engang gennemført på de enkelte hold, med masser af hyggelige konkurrencer.
Sæsonen sluttede med en julegåtur i lokalområdet. 50 medlemmer mødte op og gennemførte en rute på 5 og 3 km. Dagen sluttede med julehygge med gløgg og æbleskiver i klubhuset. 

Vi har de sidste 3 år haft et lille underskud på driften i klubben, i 2025 blev det på 43.500. Årsagen til at det ikke blev større, skyldes ikke mindst vores store indtægter på de eksterne arrangementer og i særdeleshed de store indtægter der har været på vores Nose Work konkurrencer, samt Grøn koncert.
Problemet er selvfølgelig at de eksterne arrangementer kan ændre sig hurtigt, f.eks. fordi vi afvikler færre Nose Work konkurrencer eller der sker noget uforudset ved Grøn Koncert. Det så vi jo i år med kæmpe regnskyl i Esbjerg, som jo medførte aflysning af koncerten, og derved manglende indtægt til de foreninger der var med. 

Derfor foreslår bestyrelsen at kontingentet samt holdgebyret begge hæves med 100 kr. fra efterårssæsonen, så vi får bragt driften nogenlunde i balance og kan tåle at den eksterne indtjening falder lidt.
Det betyder samtidig at klubben fortsat har mulighed for at prioritere at vores instruktører kan dygtiggøre sig på både kurser samt forskellige webinarer. 
Samt vi kan afholde masser af arrangementer for alle vores medlemmer. Ligesom vi traditionen tro afholder en lille sommerfest og en julefrokost for alle vores instruktører, som en stor tak for deres kæmpe indsats igennem året.

Tilmelding til forårssæsonen er allerede gennemført og der er stadig plads på enkelte hold.  
Jeg håber at I alle vil bruge vores klubhus og terrassen, der er jo på alle træningsdage gratis kaffe, te, øl og vand i klubben. Så vi håber rigtig mange hold vil sætte sig ind i klubben og hygge sig, samt få en snak sammen efter endt træning. 
 
Skulle nogle af jer have lyst til at snuse nærmere til hvad det vil sige at være instruktør i klubben. Så skal I endelig kontakte vores instruktørudvalg, og høre nærmere om hvad det kræver, og hvordan man bliver det. Vi er hele tiden på jagt efter flere instruktører til klubben, så vi kan tilbyde endnu flere medlemmer mulighed for at få gode oplevelser sammen med deres hund. 

Kommunen har jo færdigbygget de 2 padelbaner oppe på arealet ved Søvej. Heldigvis kom de jo til at ligge på arealet hvor petanque ligger, så de generer ikke vores træningsarealer. 
Nu kæmper vi jo så lidt med skolens byggeri, men de har lovet os at vi får en trappe ned af volden, så lidt positivt får vi også ud af det.

 
Til sidst vil jeg gerne rette en stor tak til bestyrelsen for samarbejdet igennem året.
Der skal ligeledes lyde en stor tak til IU, alle vores instruktører og ikke mindst til alle der har hjulpet til ved vores arrangementer både interne og eksterne.

Jeg sender hermed bestyrelsens beretning til debat.


 
Beretningen blev godkendt

Punkt 4:
Susan fremlagde regnskabet for 2025, det viser et underskud på kr. 43.500,00 i forhold til et budgetteret underskud på kr. 74.000,00

Det mindre underskud, skyldes især gode indtægter på eksterne arrangementer fra Grøn koncert og Nose Work stævner samt mindre udgifter på reparationer af klubhuset. Udgifterne til materialerne til klubhuset, blev faktisk fordelt over 2024 og 2025

Regnskabet blev godkendt
Punkt 5:
Budget for 2026 blev fremlagt.
I budgettet er medregnet at bestyrelsens forslag på kontingentforhøjelse bliver vedtaget. 

Vi budgetterer med et underskud for 2026 på kr. 26.900,00. 

Budgettet blev taget til efterretning
Punkt 6:
Allan tager ordet: 
Bestyrelsen foreslår en kontingent forhøjelse på kr. 100 på medlemskab og kr. 100 på holdgebyr.
Det er billigt at gå til træning i vores klub. Grunden til vores billige kontingent er et meget vigtigt punkt i Hvalsø Hundevenner’s formålsparagraffer som er at fremme familiehunden i samfundet. Derfor er det vigtigt for os, at det er en mulighed at kunne gå til træning med alle familiens hunde.
Der bliver foreslået at vi kun lægger en stigning på holdgebyret og ikke på medlemskontingentet.
Punkt 7:
Bestyrelsens forslag om kontingent forhøjelse på både medlemsgebyr og holdgebyr blev vedtaget.
Punkt 8:
Valg af kasserer: 
Ekstern revisor Pernille Rose Lunden blev genvalgt
Valg af bestyrelsesmedlemmer:
Eva Hansen blev genvalgt 
Susan Alring blev genvalgt 
Vagn E. Nielsen blev genvalgt
Valg af suppleanter:
Jens Hansen blev genvalgt
Inge Kjærsgaard blev genvalgt
Valg af revisor:
Inge Kjærsgaard blev genvalgt
Punkt 9: Eventuelt:
Spørgsmål: har vi overvejet hvad vi gør når hundesport ryger ud af DGI i 2027?
Allan: Vi afventer at se hvad det betyder for os. Lige nu er vores instruktører dækket forsikringsmæssigt via DGI.

Spørgsmål: Kan vi søge om mulighed for at kunne parkere ved klubhuset?
Allan: Det er ikke desværre ikke tilladt fra Lejre Kommune at køre ind på området og parkere. 
Spørgsmål: Kan der etableres lettere tilgang til træningsområdet fra parkeringsområdet ved børnehaven? 
[bookmark: _GoBack]Allan: retter kontakt til kommunen om dette

AFSLUTNING:
Per afsluttede generalforsamlingen med at takke for god ro og orden og gav ordet til Allan.
Allan takkede Per for at være aftenens dirigent.



Hvalsø den                                                                               Hvalsø den


_____________________                                                     _____________________
Formand Allan Jensen                                                            Dirigent Per Alring



Referent Inge Kjærsgaard




Referat af ordiner generalforsamiing
Hvalso Hundevenner
trsdag den 24. ebruar 2026

